32003R0337
L 049/7
JURNALUL OFÍCIAL AL UNIUNII EUROPENE
REGULAMENTUL (CE) NR. 337/2003 AL COMISIEI
din 21 februarie 2003
privind suspendarea aplicării sistemului de dublu control pentru anumite produse textile originare din Ucraina
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2001/33/CE a Consiliului din 19 decembrie 2000 privind semnarea unui Acord sub forma unui schimb de scrisori între Comunitatea Europeană și Ucraina privind prelungirea și modificarea Acordului dintre Comunitatea Economică Europeană și Ucraina privind comerțul cu produse textile, parafat la 5 mai 1993, astfel cum a fost modificat ultima dată prin Acordul în forma unui schimb de scrisori parafat la 15 octombrie 1999, și de autorizare a aplicării acestuia cu titlu provizoriu (1), în special articolul 4,
întrucât:
(1)
Acordul dintre Comunitatea Europeană și Ucraina privind comerțul cu produse textile (2), astfel cum a fost modificat ultima dată printr-un acord între părți pus în aplicare prin Regulamentul (CE) nr. 475/2002 al Comisiei (3), prevede la articolul 2 alineatul (1) că, cel târziu cu șase săptămâni înainte de încheierea fiecărui an de aplicare a acordului, Comisia și Ucraina organizează consultări cu privire la necesitatea menținerii categoriilor enumerate la anexa III la acord în sistemul de dublu control, în perspectiva unei eventuale suspendări a categoriilor din sistemul de dublu control.
(2)
În octombrie 2002 s-au organizat consultări pentru a se revizui nevoia menținerii aplicării sistemului de dublu control pentru anumite produse textile. Ca urmare a acestor consultări, părțile au convenit să suspende sistemul de dublu control pentru un singur produs textil.
(3)
Se dorește ca prezentul regulament să intre în vigoare imediat, pentru a informa de îndată comercianții de beneficiile sale.
(4)
Măsurile prevăzute de prezentul regulament sunt conforme cu avizul Comitetului pentru textile,
ADOPTĂ PREZENTUL REGULAMENT:
Articolul 1
Anexa III la Acordul dintre Comunitatea Europeană și Ucraina privind comerțul cu produse textile, care stabilește produsele fără limite cantitative supuse sistemului de dublu control menționat la articolul 2 alineatul (1) al doilea paragraf din respectivul acord, se înlocuiește cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 februarie 2003.